stanford-oval/wikipedia huggingface dataset:
Francesco Mussoni

| Francesco Mussoni |
| --- | --- |

San Marinon kapteenivaltionhoitaja Yhdessä Giacomo Simoncinin kanssa
 1.10.2021 – 1.4.2022  
Edeltäjä:  Gian Carlo Venturini Marco Nicolini
San Marinon kapteenivaltionhoitaja Yhdessä Stefano Palmierin kanssa
 1. lokakuuta 2009 – 1. huhtikuuta 2010  
Edeltäjä:  Massimo Cenci Oscar Mina
Seuraaja:  Marco Conti Glauco Sansovini
Henkilötiedot
Syntynyt: 15. toukokuuta 1971 (ikä 53)  Città di San Marino, San Marino
Kansalaisuus:   sanmarinolainen
Tiedot
Puolue:  PCDS
Tutkinnot:  Bolognan yliopisto
Francesco Mussoni (s. 15. toukokuuta 1971 Città di San Marino) on sanmarinolainen kristillisdemokraatteja edustava poliitikko. Hän aloitti maan kapteenivaltionhoitajana 1. lokakuuta 2021 yhdessä Giacomo Simoncinin kanssa. Aikaisemmin hän toimi virassa lokakuusta 2009 seuraavan vuoden huhtikuuhun yhdessä Stefano Palmierin kanssa.
Siviiliammatiltaan Mussoni on asianajaja. Mussoni on naimissa ja hänellä on kolme lasta.
Kunnianosoituksia

Pyhän Kaarlen ritarikunta (Monaco, 2010)
Benedikt Jóhannesson

| Benedikt Jóhannesson |
| --- | --- |

Islannin valtiovarainministeri
 11. tammikuuta 2017 – 30. marraskuuta 2017  
Edeltäjä:  Bjarni Benediktsson
Seuraaja:  Bjarni Benediktsson
Henkilötiedot
Syntynyt: 4. toukokuuta 1955 (ikä 69) Reykjavík
Kansalaisuus:   Islanti
Puoliso:  Vigdís Jónsdóttir
Lapset:  3
Tiedot
Puolue:  Reformipuolue
Benedikt Jóhannesson (s. 4. toukokuuta 1955) on islantilainen reformipuolueen poliitikko, joka istui kansanedustajana Alltingissä vuosina 2016–2017 ja toimi Islannin valtiovarainministerinä vuonna 2017.
Benedikt syntyi Reykjavíkissä. Hän suoritti vuonna 1977 kandidaatintutkinnon Wisconsinin yliopistossa pääaineenaan matematiikka ja sivuaineenaan taloustiede. Vuonna 1979 hän suoritti Floridan osavaltionyliopistossa tilastotieteen maisterintutkinnon, ja vuonna 1981 hän väitteli tohtoriksi aiheenaan tilastotiede ja matematiikka. Vuosina 1982–1986 hän työskeneteli opettajana reykjavíkiläisessä lukiossa. Vuonna 1984 hän perusti Talnakönnun-konsulttiyhtiön, jota hän johti vuoteen 2016 asti.
Vuoden 2016 parlamenttivaaleissa Benedikt valittiin Alltingiin Norðausturkjördæmi-vaalipiiristä. Tammikuussa 2017 hänet nimitettiin valtiovarainministeriksi, jossa virassa hän toimi saman vuoden marraskuuhun asti. Vuoden 2017 parlamenttivaaleissa Benediktiä ei valittu Alltingiin.
Benedikt on naimisissa Vigdís Jónsdóttirin kanssa. Heillä on kolme aikuista lasta.
Sä kuljetat mua

| Sä kuljetat mua J>  Karjalainen |
| --- | --- | --- |

Studioalbumin tiedot
 Julkaistu: 19. lokakuuta 2018
 Formaatti: CD, LP
 Tuottaja(t): Janne Haavisto
 Kesto: 36.30
 Levy-yhtiö: Warner Music Finland
Listasijoitukset
  1. (albumilista)    1. (fyysinen albumilista)
J. Karlajaisen muut julkaisut
| Sinulle, Sofia 2015 | Sä kuljetat mua 2018 | Soulavaris 2022 |
Sä kuljetat mua on J. Karjalaisen seitsemäs sooloalbumi, joka julkaistiin 19. lokakuuta 2018. Albumin on tuottanut Janne Haavisto. Levyltä on julkaistu singlet “Tule kesäyö” ja “Tummansininen seuralainen”. Yksittäisistä kappaleista runsaasti huomiota mediassa on saanut ”Terve, Sirkka Lautamies”.
Albumista on ilmestynyt CD ja LP-levy, ja se on myös digitaalisesti saatavilla.
Vastaanotto

| 0 | 1 | 2 |
| --- | --- | --- |
Helsingin Sanomat: 
Kaaoszine: 
Soundi: 

Helsingin Sanomien Ilkka Mattilan mukaan albumi jatkaa J. Karjalaisen edellislevyjen menestysreseptiä. Hänen mielestään levy on tummempi ja mystisempi kuin edellinen albumi Sinulle, Sofia. Soundin Hannu Linkola kirjoittaa levyn olevan "vaivattomuuden taidetta, jossa äänet ja sanat palvelevat jotakin suurempaa".
Kappaleet

Kaikki kappaleet säv. ja san. J. Karjalainen.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Sä kuljetat mua | 3.26 |  |  |  |  |  |  |  |
| 2. | Gunpowder cha cha | 3.10 |  |  |  |  |  |  |  |
| 3. | Rosetta | 3.17 |  |  |  |  |  |  |  |
| 4. | Luulei | 3.06 |  |  |  |  |  |  |  |
| 5. | Vieraita muistoja | 3.53 |  |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Tule kesäyö | 4.18 |  |  |  |  |  |  |  |
| 2. | Tummansininen seuralainen | 3.58 |  |  |  |  |  |  |  |
| 3. | Terve, Sirkka Lautamies | 3.31 |  |  |  |  |  |  |  |
| 4. | Ilmassa pieni sydän | 3.50 |  |  |  |  |  |  |  |
| 5. | Neuvo van Han | 3.59 |  |  |  |  |  |  |  |
|  |  | 36.30 |  |  |  |  |  |  |  |
Muusikot

J. Karjalainen — laulu, kitara, huuliharppu
Mikko Lankinen — kitara
Tom Nyman — basso
Janne Haavisto — rummut
Pekka Gröhn — kosketinsoittimet
Angelina Jolien filmografia

Angelina Jolie vuonna 2019.
Tämä on luettelo Angelina Jolien filmografiasta.
Televisioelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1997 | Villin lännen naisia | True Women | Georgia Virginia Lawshe Woods |
| 1997 | George Wallace | George Wallace | Cornelia Wallace |
| 1998 | Gia – kauneuden kirous | Gia | Gia Marie Carangi |
Lyhytelokuvat

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1993 | Angela & Viril | Angela & Viril | Angela |
| 1993 | Alice & Viril | Alice & Viril | Alice |
| 2010 | Kung Fu Panda – Talvijuhla | Kung Fu Panda Holiday | mestari Tiikeritär (engl. Tigress; ääni) |
| 2011 | Kung Fu Panda – Mestareiden salaisuudet | Kung Fu Panda: Secrets of the Masters | mestari Tiikeritär (engl. Tigress; ääni) |
Televisiosarjat

| Vuosi | Suomenkielinen nimi | Alkuperäinen nimi | Rooli | Jakson nimi / määrä |
| --- | --- | --- | --- | --- |
| 2005 | Unscripted | Unscripted | oma itsensä (cameo) | ”Episode 3” |
| 2007 | Entourage | Entourage | oma itsensä (cameo) | ”The Cannes Kids” |
Musiikkivideot

| Vuosi | Kappale | Rooli | Yhtye / artisti | Albumi |
| --- | --- | --- | --- | --- |
| 1991 | ”Alta marea” | tyttö | Antonello Venditti | Benvenuti in paradiso |
| 1991 | ”Stand by My Woman” | tyttö | Lenny Kravitz | Mama Said |
| 1993 | ”Wondering” | tyttö | Widespread Panic | Everyday |
| 1993 | ”It’s About Time” | tyttö autossa | The Lemonheads | Come on Feel the Lemonheads |
| 1993 | ”Rock and Roll Dreams Come Through” | karannut teini | Meat Loaf | Bat Out of Hell II: Back into Hell |
| 1997 | ”Anybody Seen My Baby?” | strippari | The Rolling Stones | Bridges to Babylon |
| 2000 | ”Painted on My Heart” | Sara ”Sway” Wayland | The Cult | Puhallettu 60 sekunnissa |
| 2001 | ”Angelina” | nainen kotivideolla | Billy Bob Thornton | Private Radio |
| 2003 | ”Did My Time” | Lara Croft | Korn | Take a Look in the Mirror |
Tekijänä

Ohjaaja (O)
Tuottaja (T)
Vastaava tuottaja (VT)
Käsikirjoittaja (K)
| Vuosi | Suomenkielinen nimi | Alkuperäinen nimi | O | T | VT | K | Laji |
| --- | --- | --- | --- | --- | --- | --- | --- |
| 2005 | Trudell | Trudell | — | — | VT | — | dokumenttielokuva |
| 2007 | A Place in Time | A Place in Time | O | — | — | — | dokumenttielokuva |
| 2011 | In the Land of Blood and Honey | In the Land of Blood and Honey | O | T | — | K | elokuva |
| 2014 | Difret | Difret | — | — | VT | — | elokuva |
| 2014 | Maleficent – Pahatar | Maleficent | — | — | VT | — | elokuva |
| 2014 | Murtumaton | Unbroken | O | T | — | — | elokuva |
| 2015 | Meren äärellä | By the Sea | O | T | — | K | elokuva |
| 2017 | Ensin he tappoivat isäni | First They Killed My Father | O | T | — | K | elokuva |
| 2017 | The Breadwinner | The Breadwinner | — | — | VT | — | elokuva |
| 2019 | Serendipity | Serendipity | — | — | VT | — | dokumenttielokuva |
| 2019 | Maleficent 2: Pahan valtiatar | Maleficent: Mistress of Evil | — | T | — | — | elokuva |
| 2020 | BBC My World | BBC My World | — | — | VT | — | televisiosarja1 |
| 2020 | Ainutlaatuinen Ivan | The One and Only Ivan | — | T | — | — | elokuva |
| 2021 | Afghan Girls: An Uncertain Future | Afghan Girls: An Uncertain Future | — | — | VT | — | lyhyt dokumenttielokuva |
| 2021 | The Defiant Women of Kabul | The Defiant Women of Kabul | — | T | — | — | lyhyt dokumenttielokuva |
| 2023 | We Dare to Dream | We Dare to Dream | — | — | VT | — | dokumenttielokuva |
| 2024 | The Outsiders | The Outsiders | — | T | — | — | Broadway-musikaali |
| 2024 | Without Blood | Without Blood | O | T | — | K | elokuva |
111 jaksoa.
Aiheesta muualla

Wikimedia Commonsissa on kuvia tai muita tiedostoja aiheesta .
Angelina Jolie Elonetissä.
Angelina Jolie Allmoviessa (englanniksi)
Angelina Jolie Internet Movie Databasessa. (englanniksi)
Angelina Jolie Svensk Filmdatabasissa (englanniksi, ruotsiksi)
Frostbite Engine

| Frostbite Engine |
| --- | --- |
Kehittäjä:  Digital Illusions CE
Kehityshistoria
Vakaa versio:  Frostbite 3
Tiedot
Ohjelmistotyyppi:  Pelimoottori
Alusta:  Microsoft Windows, PlayStation 3, Xbox 360, PlayStation 4, Xbox One
Lisenssi:  omisteinen ohjelmisto
Aiheesta muualla
Verkkosivusto
Frostbite Engine on ruotsalaisen Digital Illusions CE:n luoma pelimoottori, jota studio on käyttänyt videopeleissä Battlefield: Bad Company, Battlefield: Bad Company 2, Battlefield 1943 ja Medal of Honor. Battlefield-peleistä Frostbite-pelimoottori on tullut tutuksi ympäristön laajan tuhoutumisen takia. Bad Company 2:ssa pelimoottorin ansiosta pystyy muun muassa purkamaan taloja, aiheuttamaan maahan kuoppia ja kaatamaan puita.
Versiota Frostbite 2 hyödynnetään muun muassa peleissä Battlefield 3, Need for Speed: The Run ja Army of Two: The Devil’s Cartel.
DICE julkisti Battlefield 4 -pelin julkistamisen yhteydessä Frostbite 3 -moottorin, jota tullaan myös käyttämään muissa EA Gamesin peleissä. Esimerkiksi Dragon Age: Inquistion, Star Wars: Battlefront, Battlefield 1, FIFA 17, Star Wars: Battlefront II ja Battlefield V käyttävät Frostbite 3 -moottoria.
Eero Niemi

| Eero Niemi> Henkilötiedot |
| --- | --- |
Syntynyt: 2. lokakuuta 2002 (ikä 22) Pori, Suomi
Kansalaisuus:   Suomi
Jääkiekkoilija
Lempinimi:  Eki
Pelipaikka:  vasen laitahyökkääjä
Maila:  vasen
Pituus:  183 cm
Paino:  93 kg
Seura
Seura:  RoKi
Sarja:  Mestis
Pelinumero:  89
Pelaajaura
Pääsarjaura:  2021–
Aik. seurat:  Ässät (SML)
Eero Niemi (s. 2. lokakuuta 2002 Pori) on suomalainen jääkiekkoilija, joka pelaa Mestis-joukkue Rovaniemen Kiekossa. Hän on pelipaikaltaan vasen laitahyökkääjä.
Ura > Seuraura

Niemi aloitti jääkiekkoilun omien sanojensa mukaan noin 5–6-vuotiaana. Hän voitti kauden 2016–2017 päätteeksi C2-nuorten SM-hopeaa. Kaudella 2017–2018 Niemi nousi seuran C-nuorten varakapteeniksi. Hän jakoi tehoilla 35+35=70 koko C-nuorten SM-karsintojen maalipörssin voiton Kärppien Aatu Rädyn kanssa ja sijoittui pistepörssissä toiseksi edellään vain joukkuetoveri Juuso Aaltonen. Niemi valittiin kauden päätteeksi C-nuorten SM-sarjan toiseen tähdistökentälliseen. Hänet palkittiin myös Suomen Jääkiekkoliiton toimesta vuoden opiskelijapalkinnolla.
Sioux City Musketeers varasi Niemen 175. pelaajana USHL:n varaustilaisuudessa 2019. Hän siirtyi joukkueeseen kaudeksi 2019–2020, jolloin Niemi pelasi siellä 13 ottelua ilman tehopisteitä, kunnes marraskuussa 2019 hän palasi Ässien A-nuoriin. Kaudella 2020–2021 Niemi debytoi seuran SM-liigajoukkueessa. Hän pelasi ensimmäisen ja kauden ainoaksi jääneen liigaottelunsa 27. helmikuuta 2021 Helsingin IFK:ta vastaan. Niemi merkittiin Ässien nelosketjun vasempaan laitaan Mika Niemen sekä niin ikään toisen U20-joukkueen pelaajan, Leevi Viitalan viereen. Hän sai ottelussa jääaikaa 9.13 minuuttia. Kaudella 2021–2022 Niemi pelasi kolme SM-liigaottelua ilman tehopisteitä.
Huhtikuussa 2022 Niemi teki Ässien kanssa vuoden mittaisen SM-liigasopimuksen. Kauden 2022–2023 hän pelasi kuitenkin kokonaan seuran U20-joukkueessa. Niemi oli Ässien toiseksi paras maalintekijä ja kolmanneksi paras pistemies tehoilla 15+25=40. Pudotuspeleissä hän oli joukkueen paras maalintekijä seitsemällä osumallaan.
Kaudeksi 2023–2024 Niemi siirtyi vuoden mittaisella sopimuksella Mestis-joukkue Rovaniemen Kiekkoon. Hän pelasi siellä tulokaskaudellaan 46 runkosarjaottelua tehopistein 10+18=28 ja kahdeksan pudotuspeliottelua tehopistein 3+4=7. Huhtikuussa 2024 Niemi teki seuran kanssa vuoden mittaisen jatkosopimuksen. Kaudella 2024–2025 hän voitti RoKin sisäisen piste- ja maalipörssin tehoilla 14+12=26.
Ura > Maajoukkueura

Niemi pelasi alle 18-vuotiaiden Hlinka Gretzky Cupissa vuonna 2019. Hän edusti myös Suomen alle 17-vuotiaiden maajoukkuetta World U-17 Hockey Challengessa vuonna 2018 voittaen hopeaa sekä Euroopan nuorten olympiafestivaaleilla vuonna 2019, jolloin Niemi toimi joukkueensa kapteenina ja johdatti Suomen pronssiin. Hän avasi maalitilinsä alle 16-vuotiaiden maajoukkueessa heti kypärätempulla Finnkampenissa 16. joulukuuta 2017 Ruotsia vastaan. Yhteensä Niemi on pelannut kolme nuorten ja 47 poikien maaottelua.
Pelityyli

Niemi on kuvaillut itseään voimahyökkääjäksi, joka taklaa ja riistää kiekkoa hyvin sekä osaa tehdä maaleja. Hänellä on omien sanojensa mukaan kehittämisen varaa perusluistelussa ja lajitekniikassa.
Niemellä on useita esikuvia, mutta on maininnut yhdeksi heistä Tuomo Ruudun sekä yhdeksi suosikkipelaajakseen Patrik Laineen. Hän on kertonut seuranneensa paljon myös Connor McDavidia.
Muuta

Niemi on opiskellut Porin suomalaisen yhteislyseon lukiossa urheilulinjalla. Hän harrasti lapsena myös 11-vuotiaaksi asti jalkapalloa. Niemi on kertonut käyneensä omalla ajallaan myös taitoluistelussa ja telinevoimistelussa siskojensa kanssa.
Norfolk Admirals

| Norfolk Admirals |
| --- | --- |

Perustettu:  1995
Entiset nimet:  Bakersfield Fog (WCHL) (1995–1998) Bakersfield Condors (AHL) (1998–2015) Norfolk Admirals (2015–)
Kaupunki:   Norfolk, Virginia
Kotiareena:  Norfolk Scope
Sarja:  ECHL
Värit:                
Päävalmentaja:   Jeff Carr
Omistaja:   Patrick Cavanagh
Yhteistyöseurat:  Winnipeg Jets (NHL) Manitoba Moose (AHL)
Infobox OKVirheellinen NIMI-arvo: 
Norfolk Admirals on ECHL-liigaa pelaava seura, joka perustettiin vuonna 2015. Seura pelaa kotiottelunsa Norfolk Scope -nimisellä areenalla. Admirals toimii NHL-joukkue Winnipeg Jetsin ja AHL-joukkue Manitoba Moosen farmijoukkueena.
29. tammikuuta 2015 NHL-joukkue Anaheim Ducks ilmoitti siirtävänsä heidän AHL-joukkueensa Norfolk Admiralsin San Diegoon, josta muodostui AHL-joukkue San Diego Gulls. Seuraavana päivänä NHL-joukkue Edmonton Oilers ilmoitti siirtävänsä heidän ECHL-joukkue Bakersfield Condorsin AHL-liigaan. Samalla AHL-liigassa ollut vanha Bakersfield Condorsista muodostettiin ECHL-liigaan uusi joukkue ja joukkue otti AHL-liigassa toimineen Norfolk Admiralsin nimen ja logon. Oilers Entertainment Group oli tammikuussa 2014 ostanut ostanut ECHL-sarjassa toimineen Bakersfield Condorin joukkueen, vuosi ennen ilmoitusta siirrosta.
Nykyinen joukkue

(Tilanne 10. maaliskuuta 2025)
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 32 |  | Thomas Milic | L | 2027 | Coquitlam, Brittiläinen Kolumbia, Kanada |  |
| 37 |  | Kristian Stead | L | 2025 | Merritt, Brittiläinen Kolumbia, Kanada |  |
| 50 |  | Domenic DiVincentiis | L | 2027 | Bolton, Ontario, Kanada |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 2 |  | Darick Louis-Jean | L | 2025 | Montreal, Québec, Kanada |  |
| 4 |  | Carson Musser (C) | L | 2025 | Grand Rapids, Michigan, Yhdysvallat |  |
| 7 |  | Nathan Kelly | L | 2025 | South Delta, Brittiläinen Kolumbia, Kanada |  |
| 14 |  | Connor Fedorek | L | 2025 | Bethel Park, Pennsylvania, Yhdysvallat |  |
| 15 |  | Graham Sward | L | 2025 | Abbotsford, Brittiläinen Kolumbia, Kanada |  |
| 17 |  | Jaden Shields | R | 2025 | Royal Oak, Michigan, Yhdysvallat |  |
| 23 |  | Josh McDougall | R | 2025 | Prince Albert, Saskatchewan, Kanada |  |
| 44 |  | Ben Zloty | L | 2026 | Calgary, Alberta, Kanada |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 5 |  | Tanner Andrew | R | KH | 2025 | Virden, Manitoba, Kanada |
| 8 |  | Denis Smirnov | L | LH | 2025 | Moskova, Venäjä |
| 9 |  | Gehrett Sargis | L | H / P | 2025 | Midlothian, Illinois, Yhdysvallat |
| 10 |  | Filip Fornåå Svensson | R | KH / OLH | 2025 | Linköping, Ruotsi |
| 11 |  | Andrei Bakanov | L | VLH | 2025 | Moskova, Venäjä |
| 12 |  | Pavel Padakin | R | H | 2025 | Kiova, Ukraina |
| 13 |  | Keegan Iverson | R | OLH / KH | 2025 | Minneapolis, Minnesota, Yhdysvallat |
| 16 |  | Marko Reifenberger | L | KH | 2025 | Hastings, Minnesota, Yhdysvallat |
| 19 |  | Sean Montgomery | R | KH | 2025 | Anchorage, Alaska, Yhdysvallat |
| 20 |  | Ryan Chyzowski | L | VLH | 2025 | Kamloops, Brittiläinen Kolumbia, Kanada |
| 21 |  | Justin Young | R | KH | 2025 | Leduc, Alberta, Kanada |
| 22 |  | Stepan Timofejev | R | H | 2025 | Pietari, Venäjä |
| 24 |  | Carson Golder | L | VLH | 2025 | Smithers, Brittiläinen Kolumbia, Kanada |
| 25 |  | Brandon Osmundson | R | H | 2025 | Chesapeake, Virginia, Yhdysvallat |
| 28 |  | German Javaš | L | H | 2025 | Minsk, Valko-Venäjä |
| 74 |  | Brandon Yeamans | R | KH | 2025 | Maple, Ontario, Kanada |
| 93 |  | Grant Hebert | L | KH | 2025 | St. Andrews West, Ontario, Kanada |
| 94 |  | Brady Fleurent | R | H | 2025 | Biddeford, Maine, Yhdysvallat |
|   |  | Fletcher Anderson | R | OLH | 2025 | Thunder Bay, Ontario, Kanada |
Nykyinen joukkue > Valmennus & Joukkueenjohto

Päävalmentaja & Toimitusjohtaja: Jeff Carr
Apuvalmentaja: Brent Clarke
Apuvalmentaja: Joel Rumpel
Videovalmentaja: Jonathan Van Atta
Fysiikkavalmentaja: Mark Cinq-Mars
Huoltopäällikkö: Curtis Mosely
Lähde: EliteProspects
Rengashäntämaki

| Rengashäntämaki |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Makit Lemuridae
Suku::  Lemur
Laji::  catta
Kaksiosainen nimi
 Lemur catta  Linnaeus, 1758 
 Rengashäntämakin levinneisyys
Katso myös
   Rengashäntämaki Wikispeciesissä   Rengashäntämaki Commonsissa 
Infobox OKNimi-testi OKIUCN-testi OK: 
Rengashäntämaki eli kissamaki (Lemur catta, malag. maky, ransk. maki) on Madagaskarin etelä- ja lounaisosissa tavattava maki. Se on oman sukunsa Lemur ainut laji. Lajia on pidetty yhtenä tunnetuimmista Madagaskarin tunnuksista. Sitä tavataan hyvin erilaisissa elinympäristöissä Madagaskarin kuumimmista ja kuivimmista paikoista aina kylmimmille saakka.
Kansainvälinen luonnonsuojeluliitto eli IUCN on määritellyt rengashäntämakin erittäin uhanalaiseksi lajiksi. Sitä uhkaa esimerkiksi sen elinympäristön häviäminen ja metsästys. Vankeudessa se on kaikkein yleisin kädellinen.
Taksonomia

Rengashäntämaki eli Lemur catta on oman makien (Lemuridae) heimoon kuuluvan sukunsa Lemur ainoa laji.  Kaksi mahdollista suvun Lemur sukulaissukua ovat Elemur (ruskomakit) ja Hapalemur (bokombalit). Suvun Elemur yhtäläisyydet ovat morfologisia. Sukujen lajien luurangoilla ei esimerkiksi ole juurikaan olennaisia eroja. Hapalemur on kuitenkin molekyyligenetiikkan tutkimusten perusteella mahdollisesti lähempää sukua suvulle Lemur.
Koko ja ulkonäkö

Rengashäntämaki on makiksi keskikokoinen. Painoa sillä on 2,3–3,5 kiloa. Ruumiin pituus on 385–455 mm. Pitkän hännän pituus on 560–625 mm. Väritykseltään laji on selkäpuoleltaan harmaa ja perästä harmaanruskea. Raajat ovat harmaat. Niska ja päälaen kruunu ovat hiilenharmat. Naama ja kaula ovat valkoiset. Naamassa silmien ympärillä on kolmikulmaiset tummat laikut. Kuono on musta. Hännässä on lajin nimen mukaisesti valkoisia ja mustia renkaita. Renkaita on 13–15. Väritys voi vaihdella jonkin verran alueittain.
Levinneisyys

Rengashäntämakia tavataan Madagaskarin etelä- ja lounaisosissa. Luoteessa sen levinneisyysalueen raja on mahdollisesti Toliara. Historiallisesti lajia on tavattu myös sen pohjoispuolella. Kaakossa raja kulkee Sakavirossa Ambalavaon kaupungin luoteispuolella. Kaakossa lajia esiintyy Madagaskarin läntiselle ja itäiselle vedenjakajalle. Lajia tavataan muusta alueesta erillään myös Andringitran vuorilla Madagaskarin kaakkoisella ylänköalueella ja hiljattain löydettiin kanta myös Ihosyn piirikunnasta. Makeista rengashäntämakin levinneisyyasalue ulottuu syvimmälle Madagaskarin keskiylängölle. Levinneisyysalue on kokonaisuudesssaan laikuttainen. Yli 100 yksilöä käsittäviä kantoja on kaikkiaan vain kahdeksan.
Rengashäntämakia tavataan monissa erilaisissa ympäristöissä galleriametsissä, rannikon metsissä, kuivissa lehtimetsissä, pensaikoissa, varvikoissa ja kivikoissa aina 2 600 metrin korkeudelle saakka. Ilmasto vaihtelee sen levinneisyysalueella Madagaskarin kuumimmasta ja kuivimmasta alueesta Tsimanampesotsessa aina kylmimpään Andringitran vuorilla.
Elintavat

Rengashäntämaki voi olla aktiivinen niin päivisin kuin öisinkin. Se viettää makeista eniten aikaansa maassa. Se liikkuu myös Madagaskarin puoliapinoista suurimmissa ryhmissä. Ryhmien koko on tyypillisesti 6–25 yksilöä. Keskikoko on 13–15 yksilöä, mutta niissä voi olla jopa 30 yksilöä. Yhdessä ryhmässä on suurin piirtein sama määrä täysikasvuisia uroksia ja naaraita. Urokset siirtyvät aikuistuessaan toisiin ryhmiin ja ne saattavat liikkua ryhmästä toiseen myös myöhemmin. Ryhmän ytimen muodostaa hallitsevan naaraan suku. Ryhmän hierarkiassa naaraat ovat aina urosten yläpuolella. Uroksilla on edelleen oma hierarkiansa keskenään ja hallitseva uros pääsee seurustelemaan naaraiden kanssa keskimääräistä useammin.
Ryhmät liikkuvat yleensä omalla kotialueellaan, jonka koko vaihtelee elinympäristön ja vuodenajan mukaan mukaan ravintotilanteesta riippuen. Kausittain kotialue voi vaihdella kuudesta hehtaarista kolmeenkymmeneen. Ne eivät ole kuitenkaan täysin reviiritietoisia ja eri ryhmien kotialue on usein päällekkäinen. Ryhmien kohdatessa ryhmän naaraat puolustavat oman ryhmänsä aluetta pääosin uhkaamalla tuijottamalla ja valehyökkäyksin. Joskus ryhmien yhteentörmäykset voivat johtaa myös fyysisempään yhteenottoon. Toisen ryhmän kohdattuaan koko ryhmä vetäytyy yleensä oman alueensa ytimeen. Naaraat ja urokset jättävät hajumerkkejä rauhasillaan. Urokset käyttävät ranteissaan olevia rauhasia häntänsä hajustamiseen. Hännällä huiskitaan toisten urosten suuntaan urosten välisen hierarkian selvittämiseksi.
Äänitiedostojen kuunteluohjeet
Rengashäntämakit parittelevat kahdesta kolmeen viikkoa kestävänä aikana huhtikuun puolivälistä toukokuun puoliväliin. Tänä aikana naaraat ovat kiimassa vain neljästä kuuteen tuntia. Urokset kilpailevat naaraista keskenään myös aggressiivisesti. Kilpailevat urokset tappelevat keskenään hyppien ja kulmahampaitaan käyttäen. Naaraat saattavat paritella useamman uroksen kanssa. Naaraan tiineys kestää 135 päivää ja se osuu tyypillisesti vaikeimman ravintotilanteen ajalle. Poikaset syntyvät yleensä syyskuussa tai harvemmin lokakuun puolella. Naaraat voivat saada poikasia vuosittain. Tavallisimmin poikasia on kerrallaan yksi, mutta kaksoset eivät ole harvinaisia. Poikanen kulkee emonsa mukana aluksi sen vatsapuolella ja viikon tai parin ikäisenä selkäpuolella. Noin 50 % niistä kuolee ensimmäisen elinvuotensa aikana ja vain 30 % kasvaa täysikasvuisiksi. Naaraista tulee sukukypsiä kolmen vuoden iässä.
Täysikasvuisen rengashäntämakin pääasiallinen petoeläin on fossa. Harvemmin niitä voi uhata myös pikkusivetti ja villiintyneet kissat. Keskenkasvuisia yksilöitä saalistavat madagaskarinrosvohaukka ja madagaskarinhiirihaukka. Poikasia tiedetään jääneen muutaman kerran myös ruskomaki Eulemur rufuksen saaliiksi.